2021 m. FIDE didysis šveicariškasis turnyras

**2021 m. FIDE didysis šveicariškasis turnyras** - tai atrankinės šachmatų varžybos į 2022 m. kandidatų turnyrą ir FIDE Didžiojo prizo varžybas. Jos 2021 m. spalio 27 – lapkričio 7 d. vyko Rygoje. Lygiagrečiai vyko ir  pirmasis FIDE  moterų didysis šveicariškasis turnyras.
 
Atvirajame turnyre 108 šachmatininkai  šveicariškąja sistema žaidė 11-ratų. 1-ąją vietą laimėjo 18-metis didmeistris iš Prancūzijos Alireza Firuzdža, surinkęs  8 tšk. iš 11, o JAV  DM Fabianas Karuana su 7,5 tšk, buvo antras.  Jie abu pateko į 2022 m. kandidatų turnyrą.

Trečią - aštuntą vietas užėmusieji dalyviai:  Grigorijus Oparinas, Ju Janji, Vincentas Keimeris, Maksimas Vašje-Lagravas, Aleksandras Predkė ir Aleksejus Širovas – įgijo teisę žaisti 2022 m. FIDE Didžiojo prizo varžybose.

Ten pat ir tuo pačiu metu vykusį pirmąjį FIDE didyjį šveicariškajį moterų turnyrą laimėjo didmeistrė iš Kinijos Lei Tingie,  surinkusi - 9 tšk. iš 11. Ji pateko į 2022 m. pasaulio moterų šachmatų čempionato kandidačių turnyrą.

## Vieta
Turnyras, kaip buvo numatyta, turėjo vykti nuo 2021 m. spalio 27 d. iki lapkričio 7 d. Daglase (Meno saloje).

Tačiau dėl komplikacijų, kilusių dėl Kovido-19 pandemijos Jungtinėje Karalystėje, FIDE rugpjūčio 7 d. paskelbė keičianti renginio vietą. Netrukus, rugpjūčio 9 d. naująja varžybų vieta paskelbė Latvijos sostinę Rygą. Padidėjus COVID-19 atvejų, Latvijoje nuo spalio 21 d. buvo įvestas griežtas karantinas, tačiau  FIDE nusprendė, kad, nepaisant sugriežtinmo, turnyrai kaip numatyta vyks Rygoje.

## Dalyviai
### Atranka
Pagal nuostatus turėjo būti pakviesti 114 žaidėjų.Žaidėjai atrenkami tokia tvarka:
* 100 vietų:  pagal 12 mėn. FIDE standartinių reitingų sąrašų geriausius vidurkius (nuo 2020 m. liepos 1 d. iki 2021 m. birželio 1 d).
* 1 vieta pasaulio moterų šachmatų čempionei Džju Vendžjin ;
* 4-ios: po vieną skiria kiekvienas iš keturių FIDE žemyno prezidentų;
* 4-ios - FIDE prezidento teikimu;
* 5-ios organizatoriaus pasirinkimu.

Jei kuris iš 100 geriausiųjų atsisako dalyvauti, jo vietą automatiškai užima aukščiausią reitingą turintis rezervo žaidėjas, jei šis atsisako, jo vieta atitenka sekančiam ir t. t. Automatiniai keitimai  galioja iki 50 atsarginio žaidėjo, po kurio žaidėjų pakeitimą sprendžia FIDE Globalios strategijos komisija (GSC).

Jei moterų pasaulio čempionė DM Džju Vendžjin  atsisako dalyvauti, jos vietą užima DM Aleksandra Goriačkina. Jei ji atsisakytų, pakeitimui atrenkamas  aukščiausią reitingą turintis rezervo žaidėjas.

### Galutinis dalyvių sąrašas
2021 m. rugpjūčio 10 d. buvo paskelbtas 100 patenkančių pagal reitingą ir  likusių rezerve 20 žaidėjų sąrašai..

12 iš 20 geriausių atrankos sąrašo dalyvių, turėjusių kelialapius į kandidatų turnyrą, nepageidavo dalyvauti šiose varžybose: Magnusas Karlsenas,  Janas Nepomniaščis, Teimuras Radžabovas, Sergejus Karjakinas ir Janas-Kšištofas Duda.  Dėl įvairių priežasčių nežaidė: Vanas Hao, Dynas Lyrenas, Veslis So, Anišas Giris, Leinieras Domíngesas, Višvanatanas Anandas ir Veselinas Topalovas.

Rugsėjo 30 d. FIDE paskelbė atvirojo ir moterų turnyrų dalyvių sąrašus, kurie iki varžybų pradžios, dėl įvairių priežasčių, pasikeitė.  

Prieš turnyrą dalis patekusiųjų žaidėjų pasitraukė dėl COVID-19 pandemijos karantino sugriežtinimo Latvijoje. Tai 5 iš 10 geriausių žaidėjų: Aleksandras Griščiukas, Richardas Raportas, Šahrijaras Mamedjarovas, Hikaru Nakamura, Viditas Gudžaratis;   Taip pat nutarė nežaisti ir: Lê Kvangas Liêm, Salemas Salehas, Basemas Aminas, Gadiras Guseinovas, Arkadijus Naiditšas, Étjenas Bekhu, Maksimas Lagardas, Sandro Marekas, Aleksandras Motylevas, Ilja Smirinas, Aravindhas Čithambaramas ir Robertas Hesas.

## Nuostatai
### Formatas
Turnyras vykdomas šveicariškąją sistema 11 ratų. Turnyro nugalėtojas patenka į Kandidatų turnyrą. Jei jis jau yra kitu keliu patekęs į kandidatų turnyrą,   tai į  patenka sekančią aukščiausią vietą užėmęs žaidėjas, jei jis kitu būdu dar nėra patekęs.

### Galvojimo laikas
Kiekvienam dalyviui pirmiesiems 40 ėjimų skiriama - 100 min., sekantiems 20 ėjimų - 50 min ir iki partijos pabaigos - po 15 min. Žaidėjui atlikus ėjimą, nuo 1-o ėjimo jam pridedama 30 sek.
Dalyviams iki juodųjų 40-ojo ėjimo neleidžiama sutarti baigti partiją lygiosiomis.

### Lygiosios tarpusavio sutarimu
Žaidėjams iki juodųjų 30-ojo ėjimo neleidžiama sutarti baigti partiją lygiosiomis. Dėl lygiųjų fiksavimo galima kreiptis į arbitrą tik, kai figūrų padėtis lentoje pasikartoja tris kartus.

### Užimtos vietos nustatymas
Žaidėjas, surinkęs daugiausia taškų (už pergalę – 1 taškas už lygiąsias – ½ , už pralaimėjimą – 0 taškų) patenka į kandidatų turnyrą. Kai du, ar daugiau žaidėjų surenka po lygiai taškų, jų vieta turnyrinėje lentelėje nustatoma eilės tvarka, įvertinus jų papildomus rodiklius:

* PR1 - Bucholcas, atmetus mažiausiai taškų surinkusio varžovo rezultatą;  
* PR2 - Bucholcas, atsižvelgiant į visus varžovų rezultatus;
* PR3 - Soneborn-Bergeris;
* PR4 - Tarpusavio susitikimo rezultatas;
* PR5 - Burtų traukimas.

### Apdovanojimai
Atvirame turnyre piniginių prizų fondas.- 425 000 JAV $. Apdvanojami 40 geriausiai  pagal užimtas vietas pasirodžiusių dalyvių.

Moterų turnyre, kuriame žaidė 50 šachmatininkių,  piniginių prizų fondas buvo 125 000 JAV $. Apdvanojamos 20 geriausiai pasirodžiusių šachmatininkių

## Varžybų lentelė

**Paaiškinimai**. Skaičius skliausteliuose - varžovo užimta vieta. Trumpinys “**b**” – *baltosios* figūros, “**j**” – *juodosios* figūros. Partijos rezultatai **1** – pergalė; **½** - lygiosios; **0** – pralaimėjimas. Užrašas "(93)***b*** 1"  reiškia , kad žaidėjas žaisdamas **baltosiomis** figūromis su **93 vietą** užėmusiu varžovu **laimėjo** partiją.

## Šaltiniai

## Nuorodos
* FIDE Grand Swiss 2021
*  FIDE pasaulio čempionato ciklo nuostatų atnaujinimai.
* 2021 m. FIDE didžiojo prizo partijos